পুরো গাজা উপত্যকা এখন জ্বলছে। ঝরছে প্রাণ। মৃত্যুর কোলে ঢলে পড়ছে নিরীহ নারী-পুরুষ আর নিষ্পাপ শিশুরা। তাদের ওপর ক্যান্সার বোমা নিক্ষেপ করা হচ্ছে। ঘরের কোণে মায়ের কোলে থাকা শিশুর প্রাণ যাচ্ছে আকাশ থেকে ফেলা বোমায়। বাবার হাত ধরে পথে নামা শিশুও মরছে একই ভাবে। অনেক আদরের ছোট্ট সোনার ছোট্ট শরীরটি সাদা কাপড়ে মুড়ে মা তুলে দিচ্ছেন বাবার হাতে দাফন করতে। চোখের পানি আর রক্তের বন্যায় একাকার হয়ে গেছে মুসলিম জনপদ গাজা। সেখানে শুধু কান্না আর কান্না। কখনো বা কাঁদার মতো কেউ থাকছে না। পরিবারের ছোট বড় সবাই মিলে চাপা পড়ছেন বিমান হামলায় ধসে পড়া ভবনের ধ্বংসাবশেষের নিচে।